CELEX: 32022D0574
Language: bg
Date: 2022-04-07 00:00:00
Title: Решение (ОВППС) 2022/574 на Съвета от 7 април 2022 година за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им

8.4.2022   
               
               
                  BG
               
               
                  Официален вестник на Европейския съюз
               
               
                  L 109/67
               
            
         РЕШЕНИЕ (ОВППС) 2022/574 НА СЪВЕТА
         от 7 април 2022 година
         за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 11 май 2017 г. Съветът прие Решение (ОВППС) 2017/809 (1), в което за проектите, посочени в член 1 от него, се предвижда 36-месечен срок на изпълнение, считано от датата на сключване на споразумението за финансиране, посочено в член 3, параграф 3 от същото решение.
                  
               
                     (2)
                  
                  
                     На 16 юни 2020 г. Съветът прие Решение (ОВППС) 2020/795 (2) за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им, като удължи срока за изпълнение на решението до 10 август 2021 г.
                  
               
                     (3)
                  
                  
                     На 21 юни 2021 г. Съветът прие Решение (ОВППС) 2021/1025 (3) за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им, като удължи срока за изпълнение на решението до 25 април 2022 г.
                  
               
                     (4)
                  
                  
                     На 15 февруари 2022 г. Службата на ООН по въпросите на разоръжаването (UNODA), която отговаря за техническото изпълнение на проектите, посочени в член 1 от Решение (ОВППС) 2017/809, поиска удължаване с още десет месеца на срока за изпълнение на посоченото решение. Поисканото удължаване ще даде възможност на UNODA да продължи да предоставя помощ на държавите — членки на Организацията на обединените нации, които изпълняват Резолюция 1540 (2004) на Съвета за сигурност на Организацията на обединените нации (наричана по-нататък „Резолюция 1540 на СС на ООН“), да продължи да допринася за текущия цялостен преглед, да продължи да оказва съдействие на Комитета на Съвета за сигурност на Организацията на обединените нации, създаден с Резолюция 1540 на СС на ООН, до края на мандата му, който беше удължен до 30 ноември 2022 г., и да смекчи загубите, произтичащи от неосъществени поради пандемията от COVID-19 проекти.
                  
               
                     (5)
                  
                  
                     Продължаването на проектите, посочени в член 1 от Решение (ОВППС) 2017/809, няма никакви последици по отношение на финансовите ресурси до 25 февруари 2023 г.
                  
               
                     (6)
                  
                  
                     Поради това Решение (ОВППС) 2017/809 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 5 от Решение (ОВППС) 2017/809 параграф 2 се заменя със следното:
            
               
                  „2.   Срокът на действие на настоящото решение изтича на 25 февруари 2023 г.“.
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 7 април 2022 година.
            
               
                  За Съвета
               
               
                  Председател
               
               J. DENORMANDIE
            
         
         
            (1)  Решение (ОВППС) 2017/809 на Съвета от 11 май 2017 г. в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им (OВ L 121, 12.5.2017 г., стр. 39).
         
            (2)  Решение (ОВППС) 2020/795 на Съвета от 16 юни 2020 г. за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им (ОВ L 193, 17.6.2020 г., стр. 14).
         
            (3)  Решение (ОВППС) 2021/1025 на Съвета от 21 юни 2021 г. за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им (OВ L 224, 24.6.2021 г., стр. 22).